Пут око света (комедија у десет слика)/11
II

ПРЕЂАШЊИ, ПОРТИР

ГЛУМАЦ:
(Пошто је поправио).
И мој тад чујеш глас.
Мој моћни глас! Мој моћни глас! 
ПОРТИР:
(Улази у глумчеву собу).
Извините, молим вас, али вас поново морам опоменути да не узнемиравате госте.
ГЛУМАЦ: 
Ја? Како, молим?
ПОРТИР:
Па, вашим певањем, знате...
ГЛУМАЦ:
Ви не знате, господине мој, шта значи то: певање за ангажман.
ПОРТИР:
Верујем, господине, али је данас већ тринаести дан како ви певате за ангажман, а... не плаћате... Газда је казао још данас можете остати овде, па онда можете преко у хотел „Метропол”, да и тамо певате за ангажман.
ГЛУМАЦ:
Из вас говори пакост. То су њене речи.
ПОРТИР:
А, не, верујте, то су газдине речи. (Напољу звони) Извините, ја сам то морао да вам саопштим.
ГЛУМАЦ:
(Испраћајући портира).
О, молим, врло сам вам благодаран. Извол’те и други пут.
ПОРТИР:
(Излази и у ходнику одмах прихвата ствари од Јованчета кога сретне на степеницама).

Пут око света (комедија у десет слика)